### Resume

I det vedtagne budget for 2023-2026 er der afsat 31 mio. kr. til udbedring af betonelementer på facader på fire skoler. Der søges anlægsbevilling på 31 mio. kr. til gennemførelse af projektet.

### Sagsfremstilling

I løbet af 2021 blev det kendt, at et byggesystem udviklet af et entreprenørfirma i 1960’erne, kan udvikle skader i det system, der holder sammen på for- og bagplade i et betonelement i facader på bygninger. I Vejle Kommune er Petersmindeskolen, Mølholm Skole, Ikærskolen (del af Firekløverskolen) og Øster Nykirke Skole bygget af det pågældende firma med det aktuelle byggesystem. De fire bygninger er derfor undersøgt af en ekstern ingeniørrådgiver. Resultatet af denne undersøgelse er, at der skal ske en genopretning af bygningernes facader, som samlet er estimeret til 31 mio. kr.

Det indledende arbejde, der skal resultere i udbud på rådgiverdelen af opgaven, er igangsat. Der søges anlægsbevilling til gennemførelse af projektet.

### Økonomi

![](data:image/png;base64...)

Figur 1: Sagens økonomiske konsekvenser

Opsummering af de bevillingsmæssige konsekvenser:

Sagen medfører, at der gives anlægsbevilling til sikring af betonelementer på 4 skoler med 31 mio. kr. Udgiften finansieres af det til formålet afsatte budget i 2023-2024 med 30,5 mio. kr. samt 0,5 mio. kr. som ved en fejl blev placeret under Nicolai Lauritsen istedet for dette projekt.

Høring:

Centralt Budget har ingen bemærkninger af bevillingsmæssig karakter.

### Klima og resiliensvurdering

Der vil sammen med genopretningen blive etableret en ny isoleret klimaskærm på de fire skoler, hvilket vil bidrage til lavere energiforbrug til opvarmning af bygningerne.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 17. januar 2023, pkt. 9:

at de bevillingsmæssige konsekvenser godkendes, jf. bevillingsskema under afsnittet Økonomi.

Beslutning fra Teknisk Udvalg, 17. januar 2023, pkt. 9:

Anbefalet.

Werner Mogensen var fraværende.

Beslutning fra Økonomiudvalget, 30. januar 2023, pkt. 29:

Anbefales.

### Beslutning

Godkendt.

Fraværende: Poul Henriksen. I stedet mødte Claus Simonsen.